
Lisaun 4: Pekadu iha Igreja
A. Pekadu husi hahalok seksual
1. Hahalok seksual saida mak akontese iha igreja Korintu? 1 Korintu 5:1
2. Tambasa mak Apostlu Paulo preokupa tebes ho resposta husi membru sira iha igreja Korintu? 1 Korintu 5:2,6
3. Tanbasa mak ita boot hanoin katak membru sira iha igreja Korintu "halo aan" envezde lamenta imoralidade seksual ida ne'e entre sira?
4. Duke simu ka selebra sala seksual, Apostlu Paulo fo konsellu saida ba ema kristaun sira iha Korintu? 1 Korintu 6:18 (haree mos 1 Tesalonika 4:1-8)
5. Oinsa Ita sente Apostlu Paulo nia konsellu ne’ebe hatan ho loloos ba hahalok seksual sira neʼebe la apropriadu? 1 Korintu 5:2,5,9,11,13
6. Tambasa mak hahalok sala seksual hotu bele estraga ema neʼebe envolve no mos ba igreja tomak? 1 Korintu 6:15-17
7. Kuandu ita hasees an husi sala seksual, ita tenke ba neʼebe? 1 Korintu 6:18-20, Genesis 39:7-12, Tiago 4:7-8, nst.
8. Liafuan esperansa saida mak Apostlu Paulo fo ba sira neʼebe hatudu hahalok seksual neʼebe la iha moral? 1 Korintu 6:9-11

B. Resolusaun konflitu sira ne’ebe akontese entre membru igreja
1. 1 Korintu 6:1, 5-6 Saida mak pratika komun atu rezolve konflitu sira entre membru igreja sira iha Korintu?
2. Tambasa mak rezolve konflitu tuir Jezus Kristu nia konsellu tuir Mateus 18:15-17 mak dalan ne’ebe diak liu? 
3. Fahe tok ita nia esperensia ida kona ba Maromak ajuda ita boot atu rezolve konflitu ida.
4. Bainhira mak ita presiza atu envolve autoridade sivil sira (polísia, majistradu no juis sira)?

C. Kazamentu Kristaun no Solteiru Kristaun
1. Oinsa mak familia kristaun neʼebe diak bele sai nudar defeza hasoru sala seksual? 1 Korintu 7:1-5
2. Konsellu saida mak Apostlu Paulo fo ba sarani sira iha Korintu ne’ebe seidauk forma familia? 1 Korintu 7:7-9
3. Konsellu saida mak Apostlu Paulo fo ba kaben nain sira? 1 Korintu 7:10-16
4. Konsellu saida deit mak ajuda ita hotu? 1 Korintu 7:17
5. Lisaun saida mak bele ajuda Ita iha ita nia estudu ohin, maski Ita la kaben nain ka kaben nain?
